* Készítsen programot, ami a [vege] szó megadásáig folyamatosan olvas be fehér karakterekkel elválasztott szavakat! Miután ez megtörtént, tördelje be a szavakat egy 20 karakter széles helyre, balra igazítottan!

Példa egy lehetséges futásra:

Szoveg tordelese

Ez itt egy nagyon hosszu szoveg, amit balra igazitva be kell tordelni a rendelkezesre allo, 20 karakter szeles helyre. [vege]

\*12345678901234567890\*

\*Ez itt egy nagyon \*

\*hosszu szoveg, amit \*

\*balra igazitva be \*

\*kell tordelni a \*

\*rendelkezesre allo, \*

\*20 karakter szeles \*

\*helyre. \*

\*12345678901234567890\*

* A tördelés során a szavak közé akkor is egy szóközt tegyen, ha eredetileg nem ez a karakter választotta el a szavakat, vagy egynél több is állt közöttük! Ha egy szó önmagában is hosszabb 20 karakternél, akkor tördelje azt szét legfeljebb 20 karakteres darabokra, és azokat helyezze el a sorokban! A szélességet (20 karakter) lehessen szimbolikus állandóval változtatni! Jelenítsen meg fejlécet a mintán látható módon, hogy a tördelés helyessége ellenőrizhető legyen!
* Értékelés: Az alapfeladat megoldása **2** pont(=jegy). Plusz illetve mínusz pont adandó a következőkért:

**–1**: Ha a program fordítása során egyetlen, szabvány fejfájlok be nem kapcsolásából (#**include**) adódó, figyelmeztető üzenet is akad.

**–1:** Ha a program memóriakezelése hibás. Pl. nincs felszabadítva a lefoglalt terület, vagy túlcímzés történik.

**–1, –2:** Ha az alapprogram működése bármiben is eltér a feladatban megfogalmazottól.

**+1**: Ha a program a parancssorban megadott egész értéknek megfelelő szélességre tudja tördelni a szöveget.

**+1**: Ha a program megkérdezi, hogy a szöveget balra, középre vagy jobbra igazítva kívánjuk-e tördelni, és ennek megfelelően is végzi el a munkát.

**+1**: Ha a bevitt szöveget sorkizártan is meg tudja jeleníteni (a szavakat elválasztó szóközök darabszámai közötti különbség nem lehet több egynél).