* A vonat.txt fájl vasúti járatok menetrendjét tartalmazza. Az egyes járatok adatai a járat nevével kezdődnek, majd a rá következő szövegsorokban, egymástól tabulátorral elválasztva érkeznek a megállóhely neve, az oda megérkezés, és az onnan elindulás időpontjai. Az utolsó megálló után új sorban a --- karaktersorozat áll elválasztóként. A járat indulási megállójánál az érkezés idejét, a végállomásnál a tovább indulás idejét nem lehet értelmezni, így ott 99:99 szerepel. A fájl végét az utolsó sorban álló vege jelzi.
* Kérjen be a felhasználótól indulási- és célállomást, majd jelezze ki, hogy mikor és melyik járat indul az indulási állomásról, és az mikor érkezik meg a célállomásra (ilyenből lehet több is, vagy egy sem)! Ismételje mindezt addig, amíg a felhasználó nem jelzi kilépési szándékát az indulási megálló helyett megadott vege szóval! (Átszállási lehetőségekkel nem kell foglalkozni, csak közvetlen járatokkal.)

Példa egy lehetséges futásra:

Vonat menetrend

Indulas: Gyor

Erkezes: Budapest-Deli

4945\_szemelyvonat 12:40 --> 14:39

Indulas: Budapest-Deli

Erkezes: Gyor

4910\_szemelyvonat 04:30 --> 06:23

Indulas: vege

* Értékelés: Az alapfeladat megoldása **2** pont(=jegy). Plusz illetve mínusz pont adandó a következőkért:

**–1**: Ha a program fordítása során egyetlen, szabvány fejfájlok be nem kapcsolásából (#**include**) adódó, figyelmeztető üzenet is akad.

**–1:** Ha a program memóriakezelése hibás. Pl. nincs felszabadítva a lefoglalt terület, vagy túlcímzés történik.

**–1, –2:** Ha az alapprogram működése bármiben is eltér a feladatban megfogalmazottól.

**+1**: Ha a felhasználó az aktuális időt is megadhatja óó:pp formában, és a program ezután csak azokat a járatokat listázza, amikkel aznap még lehet utazni.

**+1**: Ha egy-egy keresés eredményét a felhasználó kérésére ki tudja menteni a program a menetrend.txt fájlba is.

**+1**: Ha egy megálló nevét parancssori paraméterként megadva a program kilistázza, hogy melyik járat mikor érkezik oda, ez a járat eredetileg honnan és mikor indult, valamint hová és mikor érkezik, majd végül kilép.